biswa921/hiwiki-latest-pages-articles-raw huggingface dataset:
उत्तराखण्ड विद्यालयी शिक्षा परिषद्

उत्तराखण्ड विद्यालयी शिक्षा परिषद्, उत्तराखण्ड सरकार के अधीन शिक्षा विभाग की एक संस्था है, जिसका कार्य राज्य के माध्यमिक विद्यालय के छात्रों के लिए पाठ्यक्रम तैयार करना तथा हाई स्कूल एवं इण्टरमीडिएट स्तर की वार्षिक परिषदीय परीक्षाएँ आयोजित कराना है। इसकी स्थापना 2001 में की गयी तथा रामनगर में इसका मुख्यालय है। वर्तमान में 10,000 से अधिक स्कूल परिषद् से संबद्ध हैं। परिषद् प्रतिवर्ष 1300 से अधिक परीक्षा केन्द्रों पर 300,000 से अधिक परीक्षार्थियों के लिए वार्षिक परीक्षाएँ संपन्न कराती है।

इतिहास
9 फरवरी, 1996: उत्तराखण्ड क्षेत्र हेतु  उत्तर प्रदेश माध्‍यमिक शिक्षा परिषद् के क्षेत्रीय कार्यालय की स्‍थापना रामनगर (नैनीताल) में हुई।
1999: उक्‍त क्षेत्रीय कार्यालय  द्वारा प्रथम बार गढ़वाल मण्डल एवं कुमाऊँ मण्‍डल हेतु परीक्षाओं का संचालन हुआ।
2001: कुमाऊँ एवं गढ़वाल मण्‍डलों हेतु परिषदीय परीक्षाएँ माध्‍यमिक शिक्षा परिषद उत्तर प्रदेश के तत्‍कालीन क्षेत्रीय कार्यालय रामनगर  द्वारा संचालित की गयीं।
22 सितम्‍बर, 2001: उत्‍तरांचल राज्‍य गठन के उपरान्‍त उत्तरांचल शिक्षा एवं परीक्षा परिषद् की स्‍थापना  हुई।
2002 में परिषद् द्वारा प्रथम बार परीक्षाओं का स्‍वयं आयोजन किया गया।
22 अप्रैल, 2006: उत्तरांचल विधान सभा द्वारा उत्‍तरांचल विद्यालयी शिक्षा अधिनियम, 2006 का प्राख्‍यापन हुआ तथा उत्‍तरांचल विद्यालयी शिक्षा परिषद् की स्‍थापना हुई।
11दिसम्‍बर, 2008: उत्‍तराखण्‍ड विदयालयी शिक्षा परिषद् का गठन हुआ।

सन्दर्भ

बाहरी कड़ियाँ
 
श्रेणी:उत्तराखण्ड के शिक्षण संस्थान
ली श्यूरुई

ली श्यूरुई (Li Xuerui) (जन्म: जनवरी २४, १९९१ चौंगक़्विंग में) चीन की एक सेवानिवृत्त महिला बैडमिंटन खिलाड़ी हैं और अपने समय की सफ़लतम खिलाड़ियों में गिनी जाती हैं। वे लंबे समय तक शीर्ष वरीय खिलाड़ी रहीं और २०१२ की ओलम्पिक स्वर्ण पदक विजेता हैं। २०१३ विश्व बैडमिंटन प्रतियोगिता में वह उपविजेता रह चुकी हैं।

उपलब्धियाँ

व्यक्तिगत उपलब्धियाँ (19)
वर्षप्रतियोगिताफ़ाइनल में विरोधीप्राप्तांक2014डेनमार्क ओपेन वांग यिहान21-17, 22-202014इंडोनेशिया ओपेन रत्चानोक इंथेनौन21-13, 21-132014जापान ओपेन ताई त्ज़ु-यिंग21-16, 21-62014मलेशिया ओपेन वांग शिशिऐन21-16, 21-172013सुपर सीरीज़ मास्टर्स फ़ाइनल्स ताई त्ज़ु-यिंग21-8, 21-142013चाइना ओपेन वांग शिशिऐन16-21, 21-17, 21-192013इंडोनेशिया ओपेन यूलिआना शैंक21-16, 18-21, 21-172012सुपर सीरीज़ मास्टर्स फ़ाइनल्स वांग शिशिऐन21-9, 15-4r2012हॉंग कॉंग ओपेन वांग यिहान21-12, 11-3r2012चाइना ओपेन रत्चानोक इंथेनौन21-12, 21-92012ओलम्पिक खेल वांग यिहान21-15, 21-23, 21-172012इंडिया ओपेन यूलिआना शैंक14-21, 21-17, 21-82012एशियाई बैडमिंटन प्रतियोगिता वांग यिहान21-16, 16-21, 21-92012ऑल इंग्लैंड ओपेन  वांग यिहान21-13, 21-192012जर्मन ओपेन  यूलिआना शैंक21-19, 21-162011बिटबर्गर ओपेन  याओ जिए21-8, 21-92011थाइलैंड ओपेन  जियांग यांज्याओ14-21, 21-14, 21-142010मकाउ ओपेन  अद्रियांती फ़िर्दासारी21-18, 21-152010एशियाई बैडमिंटन प्रतियोगिता  लिउ शिन21-13, 18-21, 21-19कनिष्ठ प्रतियोगिताएँ2008एशियाई कनिष्ठ बैडमिंटन प्रतियोगिता  वांग शिशिऐन22-20, 21-13

 बीडबल्युएफ सुपर सीरीज प्रतियोगिता
 बीडब्ल्युएफ ग्रैंड प्रिक्स गोल्ड व ग्रैंड प्रिक्स प्रतियोगिता

सन्दर्भ

बाहरी कड़ियाँ
Follow Li Xuerui on BadmintonLink.com
BWF Profile
 Profile

Category:जीवित लोग
Category:शीर्ष वरीय बैडमिंटन खिलाड़ी
Category:चीन के ओलम्पिक स्वर्ण विजेता
Category:बैडमिंटन में ओलम्पिक पदक विजेता
Category:२०१२ ग्रीष्मकालीन ओलम्पिक के पदक विजेता
Category:२०१२ ग्रीष्मकालीन ओलम्पिक के बैडमिंटन खिलाड़ी
Category:एशियाई खेलों के पदक विजेता
श्रेणी:चीन के बैडमिंटन खिलाड़ी
श्रेणी:1991 में जन्मे लोग
मिलेनियम स्टेडियम

मिलेनियम स्टेडियम (वेल्श: Stadiwm Y Mileniwm) कार्डिफ में स्थित वेल्स का राष्ट्रीय स्टेडियम है। यह वेल्स राष्ट्रीय रग्बी यूनियन टीम का घर है और वेल्स की राष्ट्रीय फ़ुटबॉल टीम के मैच की मेजबानी भी करता है। स्टेडियम जून १९९९ में खोला गया था, और इसका पहला प्रमुख कार्यक्रम २६ जून १९९९ पर एक अंतरराष्ट्रीय रग्बी यूनियन मैच था, वेल्स और दक्षिण अफ्रीका के बीच। यह वेल्स में सबसे बड़ा स्टेडियम है।

सन्दर्भ

बाहरी कड़ियाँ

मिलेनियम स्टेडियम की आधिकारिक वेबसाइट
मिलेनियम स्टेडियम, पोपुल्लोउस की वेबसाइट पर

श्रेणी:रग्बी यूनियन स्टेडियम
निरंजन ज्योति

साध्वी निरंजन ज्योति निषाद  (जन्म : १९६७) भारतीय जनता पार्टी की एक राजनेता हैं। वर्तमान में वे फतेहपुर से लोकसभा सांसद हैं। नवम्बर २०१४ में उन्हें खाद्य प्रसंस्करण उद्योग का राज्य मन्त्री बनाया गया था। वह अर्धकुम्भ 2019 में महामण्डलेश्वर भी थीं। लोकसभा चुनाव 2014 में 1,87,206 वोटों के अंतराल से इन्होंने बहुजन समाज पार्टी के अफ़ज़ल सिद्धीक को हराया था। इसके पूर्व इनका राजनैतिक सफर हमीरपुर जिले से कुरारा क्षेत्र के प्रमुख कार्यकर्ता रहे बृजकिशोर गुप्ता, सुनील पाठक, ग्राम झलोखर के अर्चना द्विवेदी तत्कालीन भाजपा जिला उपाध्यक्ष (2012) आदि के साथ प्रारम्भ हुआ ।

सन्दर्भ

श्रेणी:सांसद
श्रेणी:मोदी मंत्रिमंडल
श्रेणी:1967 में जन्मे लोग
श्रेणी:जीवित लोग
श्रेणी:उत्तर प्रदेश के लोग
लिथियम एसीटेट

लिथियम एसीटेट (CH3COOLi) लिथियम का नमक और एसिटिक अम्ल है।

उपयोग
इसका उपयोग प्रयोगशाला में डीएनए और आरएनए का जेल वैद्युतकणसंचलन में होता है। इसकी विद्युत चालकता कम होती है।
 
सन्दर्भ

बाहरी कड़ियाँ

श्रेणी:लिथियम यौगिक
जलीय विलयन

250px|अंगूठाकार|दाएँ|सोडियम का जल में घुलना।
जलीय विलयन जल में विलायक को मिला कर बनाया गया एक प्रकार का विलयन होता है। अर्थात जल से बनाया जाने वाला विलयन या ऐसा पदार्थ जो जल में पूर्ण रूप से घुलनशील है। उदाहरण के लिए सोडियम जल से क्रिया कर पूर्ण रूप से घुल जाता है। इसे रासायनिक अभिक्रिया के दौरान (aq) लिख कर दर्शाते हैं।Zumdahl S. 1997. Chemistry. 4th ed. Boston: Houghton Mifflin Company. p 133-145.

सन्दर्भ

बाहरी कड़ियाँ
श्रेणी:रसायन विज्ञान
श्रेणी:रसायन शब्दावली
खाद्य उद्योग

250px|अंगूठाकार|दाएँ|अमेरिका में एक दुकान की छवि
खाद्य उद्योग एक वैश्विक व्यापार है। जिसमें सम्पूर्ण विश्व के ग्राहक खाद्य सामग्री लेते हैं और उसका उपभोग करते है। यह व्यापार एक किसान से लेकर उसे बेचकर जीवन यापन करने वालों तक फैला हुआ है।"World Urbanization Prospects: The 2003 Revision"  Department of Economic and Social Affairs, Population Division (United Nations).

परिभाषा
वह उद्योग जो किसी खाद्य बनाने से लेकर उसके प्रचार आदि तक के कार्य को करता है। उसे खाद्य उद्योग कहते हैं।

कृषि और कृषि विज्ञान
250px|अंगूठाकार|दाएँ|सोयाबीन की खेती
इसमें किसी खाद्य सामग्री को बनाया जाता है। यह खाद्य उद्योग में कार्य का पहला चरण होता है। जिसमें किसी भी खाने के सामान की कृषि की जाती है। उसके अधिक उपज प्राप्त करने हेतु उसमें कई प्रकार के परीक्षण भी होते रहते हैं।
खाद्य प्रसंस्करण
250px|अंगूठाकार|दाएँ|बाजार का दृश्य
इसमें यह लोग बहुत से संख्या में खाद्य सामग्री को बाजार आदि में पहुँचाते हैं। जिसके बाद ही यह लोगों तक पहुँचता है।

थोक और वितरण
250px|अंगूठाकार|दाएँ|खाद्य सामग्री वितरण करने ले जाता वाहन
यह खाद्य उद्योग का अन्तिम चरण होता है। जिसमें खाद्य सामग्री का वितरण किया जाता है। इसमें मुख्य रूप से किसी वाहन का उपयोग किया जाता है। जिसमें अच्छी तरह से खाद्य सामग्री को रखा जाता है।
सन्दर्भ

बाहरी कड़ियाँ

श्रेणी:कृषि
श्रेणी:खाद्य उद्योग
हातिम ताई (1990 फ़िल्म)

हातिम ताई  हातिम ताई के सात सवाल सन् 1990 मे प्रदर्शित एवं बाबूभाई मिस्त्री द्वारा निर्देशित एक काल्पनिक फ़िल्म है जिसमें जितेन्द्र, संगीता बिजलानी, सतीश शाह और अमरीश पुरी मुख्य भूमिका में है। इस फ़िल्म की कहानी मशहूर अरबी कवि हातिम अल-ताई की जीवन कथा पर आधारित है

संक्षेप
हातिम जो यमन का शहजादा है बहुत न्यायप्रिय व बहादुर है। एक दिन उसके पास एक लडकी अपनी फ़रियाद लेकर आती है कि वह एक श्राप से ग्रस्त है जिसमें यदि उसने विवाह किया तो उसका पति मर जाएगा और वह पत्थर की बन जाएगी। इससे मुक्त होने का होने का सिर्फ एक तरीका है कि अगर कोई सात सवालो कि पहेली को सुलझा दे। हातिम ये चुनौती स्वीकार कर उनका हल ढूंढने के लिए कांटो भरी राह पर निकल पडता है।

चरित्र
 अभिनेता  भूमिका जितेन्द्र  हातिम अल-ताई संगीता बिजलानी  परी बानो / गुलनार परी सतीश शाह  नज़रुल अमरीश पुरी  जादूगर कमलाख़ सोनू वालिया  सायरा आलोक नाथ  शहंशाह-ए-परिस्तान रज़ा मुराद  सौदागर बरज़त विजयेन्द्र घटगे  मुनीर गोगा कपूर  लुटेरों का सरदार राजेश विवेक  मुर्दा देव कुमार कबीले का सरदार

संगीत
 क्रम  गीत गायक १  दिल है तेरा दीवाना  अनुराधा पौडवाल २  मेरे मालिक मेरे दाता  मोम्मद अज़ीज ३  आज बचना है मुश्किल तेरा  अमरीश पुरी व अलका याज्ञनिक

 सन्दर्भ 

बाहरी कडियाँ
 

श्रेणी:1990 में बनी हिन्दी फ़िल्म
श्रेणी:हिन्दी फ़िल्में
श्रेणी:लक्ष्मीकांत–प्यारेलाल द्वारा संगीतबद्ध फिल्में
पिकाचु

पिकाचु जापानी पोकेमोन कार्टून धारावाहिक का एक काल्पनिक किरदार है जो कि द पोकेमोन कंपनी, एक जापानी आदारा, से प्रमानित विडीयो गेम्स, एनीमेशन, टीवी धारावाहिक, व्यपारक पत्तों और कॉमिक पुस्तकों में दिखाई देता है। पिकाचु के डिज़ाइन की कल्पना अत्सुको निषिदा द्वारा और इसको अंतिम करने का काम केन सुगीमोरी द्वारा की गई। जापान में पिकाचु की पहली झलक पोकेमोन रेड और ब्लू में साहमने आई थी और बाद में इसको पोकेमोन वीडियो गेम्स त्था पोकेमोन रेड और ब्लू में अंतराष्ट्रीय स्तर पर जारी किया गया था। 

पोकेमोन की बाकी जातियों के जैसे ही पिकाचु को पकड़ कर, एक खेल के तौर पर, बाकी पोकेमोनो के साथ लड़ने के लिए उपयोग में लाया जाता था। पिकाचु पोकेमोन की सबसे चर्चित और जानी-पहचानी जातियों में से है। पोकेमोन के हर सीजन में पिकाचु मुख्य किरदार के रूप में होता है। पिकाचु पोकेमोन फ्रैंचाइज़ी का मुख्य किरदार होने के साथ-साथ इसका मस्कट भी है और पिछले कुश सालों से जापानी पॉप कल्चर का आइकॉन भी है।

निर्माण
गेम फ्रीक नामक कंपनी ने इसे बनाया है और निंटेनडो ने पोकेमोन धारावाहिक के साथ जापान में 1996 को शुरू हुआ था। जिसमें कई जीवों को पोकेमोन कहा जाता था, जिसे खिलाड़ी लड़ाई हेतु अभ्यास कराते हैं। गेम फ्रीक के किरदारों में पिकाचु भी एक किरदार है। जिसे केन सुगिमोरी ने बनाया था। इस धारावाहिक के निर्माता सतोशी ताजिरी के अनुसार यह नाम 2 जापानी ध्वनियों पीका जो एक विद्युत चिंगारी को कहते हैं और चु जो कोई चूहा आवाज करता है, से मिलकर बना है।। निर्माता दल के जूनीची मसौदा के अनुसार पिकाचु नाम रखना बहुत ही कठिन था। उसे ऐसा होना चाहिए था कि जापान और अमेरिका दोनों ही दर्शक उसे पसंद करें।

पिकाचु पीले रंग का एक चूहे जाति से संबंधित एक पोकेमोन है जो कि 1'4" लंबा है। इसके डिज़ाइन की धारणा बिजली के आस-पास ही राखी गई है। यह बिजल-श्रेणी से संबंधित पोकेमोन है। इसके दो लंबे-लंबे कान होते है। गालों पर दोनों और एक-एक लाल गोलचक्र होता है जिससे बिजली निकलती है। इसकी कमर पर दो भूरे रंग की पट्टिया बनी होती है। इसकी पूँछ बिजली के चिंह जैसे दिखाई देती है। पोकेमोन डायमंड और पर्ल में पिकाचु की जाति में लिंग-भेद दिखाते हुऐ मादा पिकाचु को भी पेश किया जाता है जिसकी सिर्फ पूँछ में ही अंतर होता है। मादा पिकाचु की पूँछ दिल जैसी होती है। धारावाहिक के अनुसार पिकाचु केवल थंडरस्टोन अर्थात बिजली के पत्थर की सहायता से ही राईचु में विकसित होता है। पोकेमोन के बाद वाले धारावाहिकों में पिकाचु का छोटा स्वरूप पिचु भी दिखाई देता है जो कि अपने ट्रेनर अर्थात अभ्यासी के साथ मजबूत रिश्ते के बाद पिकाचु में विकसित होता है।

सन्दर्भ

बाहरी कड़ियाँ
 पिकाचु आईएमडीबी पर

श्रेणी:पोकेमॉन
श्रेणी:कार्टून
जैन मन्दिर

right|thumb|रणकपुर जैन मंदिर, राजस्थान
जैन मंदिर जैन धर्म के अनुयायीयों के लिए भगवान की पूजा और दर्शन का स्थान है ।Babb, Lawrence, A (1996). 

 निर्माण कला 
right|thumb|जैन तीर्थ, कर्नाटक
जैन मंदिर कई निर्माण शैली में बनाए जाते हैं।Jain temples in India and around the world,Laxmi Mall Singhvi, Tarun Chopra, Himalayan Books, 2002

उत्तर भारत के जैन मंदिर दक्षिण भारत के जैन मंदिरों से काफ़ी भिन्न होते हैं। जैन मंदिर दो प्रकार के होते हैं :</div>
 शिखर बंद जैन मंदिर 
 घर जैन मंदिर (बिना शिखर वाले)
मंदिर का मुख्य भाग '''गर्भ ग्रह''' कहलाता है। यहाँ भगवान की प्रतिमा स्थापित की जाती है। इसमें बिना नहाये और पूजा के वस्त्रों के बिना नहीं जाना चाहिए।

१०० से अधिक वर्ष पुराना मंदिर तीर्थ कहलाता है। मुख्य वेदी पर विराजमान भगवान मंदिर के मूलनायक कहलाते है। Jaina Iconography, Volume 1 of Jaina-rūpa-maṇḍana, Umakant Premanand Shah, Abhinav Publications, 1987,p. 149</div>जैन समाज में ऐसे कई मंदिर हैं जहां मूर्ति के स्थान पर जिनवाणी रखी होती हैं।ऐसे मंदिरों को चैत्यालयों कहते हैं इनमें दिगंबर जैन तारण पंथी पूजा करने जाते हैं।यह बुंदेलखंड में अधिक पाये जाते हैं।

 प्रसिद्ध जैन मंदिर 

 इन्हें भी देखें 
 अजमेर जैन मंदिर

 सन्दर्भ 

श्रेणी:जैन धर्म
श्रेणी:जैन तीर्थ
जय जिनेन्द्र

जय जिनेन्द्र! एक प्रख्यात अभिवादन है।जैन पंथ जिसे धर्म की मान्यता सरकार ने दी  के अनुयायियों द्वारा प्रयोग किया जाता है। इसका अर्थ होता है  "जिनेन्द्र (तीर्थंकर) को नमस्कार"।
यह दो संस्कृत अक्षरों के मेल से बना है: जय और जिनेन्द्र। जैन ग्रंथो अनुसार घनघोर तपस्या से महावीर स्वामी को मोक्ष मिल गया था। प्रथम तीर्थंकर ऋषभ देव, ईस्वी सन् से लगभग 1500 वर्ष पूर्व हुए थे। उन्हें हिन्दू भी भगवान श्रीकृष्ण के बाद 22 वाँ अंश कला विष्णु अवतार मानते है जिनका उल्लेख नारायण कवच में भी हुआ है। 23 वे अंश अवतार बुद्ध गया बिहार मे अवतरित हुए, 24 वे अवतार कल्कि पूर्ण अवतार होंगे। 
 जय शब्द जिनेन्द्र भगवान के गुणों की प्रशंसा के लिए उपयोग किया जाता है।
 जिनेन्द्र उन आत्माओं के लिए प्रयोग किया जाता है जिन्होंने अपने मन, वचन और काया को जीत लिया और केवल ज्ञान प्राप्त कर लिया हो।

दोहा
चार मिले चौंसठ खिले,मिले बीस कर जोड़। 
सज्जन से सज्जन मिले, हर्षित चार करोड़।।
अर्थात्-:जब भी हम किसी समाजबंधु से मिलते हैं तो दूर से ही हमारे चेहरे पर मुस्कान आ जाती है और दोनों हाथ जुड़ जाते हैं हमारे मुख से  जय जिनेन्द्र निकल ही जाता है।

इन्हें भी देखें

 महावीर

 सन्दर्भ 

 स्रोत ग्रन्थ 
 
 

श्रेणी:भारत के अभिवादन शब्द और वाक्यांश
श्रेणी:जैन धर्म
बेटी बचाओ बेटी पढ़ाओ योजना

बेटी बचाओ बेटी पढ़ाओ योजना (BBBP) महिला एवं बाल विकास मंत्रालय ,स्वास्थ्य मंत्रालय और  परिवार कल्याण मंत्रालय एवं मानव संसाधन विकास की एक संयुक्त पहल के रूप में समन्वित और अभिसरित प्रयासों के अंतर्गत बालिकाओं को संरक्षण और सशक्त करने  के लिए बेटी बचाओ बेटी पढ़ाओ योजना की शुरुआत 22 जनवरी, 2015 को की गई है और जिसे निम्न लिंगानुपात वाले 100 जिलों में प्रारंभ किया गया है। सभी राज्यों / संघ शासित क्षेत्रों को कवर 2011 की जनगणना के अनुसार निम्न बाल लिंगानुपात के आधार पर प्रत्येक राज्य में कम से कम 
एक ज़िले के साथ 100 जिलों का एक पायलट जिले के रूप में चयन किया गया है।

भारत की जनसंख्या तेजी से बढ़ रही है पर सबसे अधिक दुर्भाग्य की बात ये है कि बढती जनसंख्या के बावजूद लड़कियों का अनुपात घटता जा रहा है। भारत की 2001 की जनगणना के अनुसार, हर हजार लड़कों पर 927 लडकियाँ थी, हालांकि 2011 की जनगणना में ये आंकडें 943 लड़कियों पर आ। क्या आपको पता है UNICEF ने भारत को बाल लिंग अनुपात (Child Sex Ratio) में 195 देशों में से 41वाँ स्थान दिया है। यानि की हम लिंग अनुपात में 40 देशों से पीछे हैं।

योजना के उद्देश्य
 पक्षपात लिंग चुनाव की प्रक्रिया का उन्मूलन बालिकाओं का अस्तित्व और सुरक्षा सुनिश्चित करना।

 बालिकाओं की शिक्षा सुनिश्चित करना।
 बालिकाओं को शोषण से बचाना व उन्हें सही/गलत के बारे में अवगत कराना।
इस योजना का मुख्य उद्देश्य शिक्षा के माध्यम से लड़कियों को सामाजिक और वित्तीय रूप से स्वतंत्र बनाना है।
लोगों को इसके प्रति जागरुक करना एवं महिलाओं के लिए कल्याणकारी सेवाएं वितरित करने में सुधार करना है।
इस योजना के तहत मुख्य रूप से लड़के एवं लड़कियों के लिंग अनुपात में ध्यान केन्द्रित किया गया है. ताकि महिलाओं के साथ हो रहे भेदभाव और सेक्स डेटरमिनेशन टेस्ट को रोका जा सके।
इस योजना का उद्देश्य बेटियों के अस्तित्व को बचाना एवं उनकी सुरक्षा को सुनिश्चित करना भी है।
शिक्षा के साथ – साथ बेटियों को अन्य क्षेत्रों में आगे बढ़ाने एवं उनकी इसमें भागीदारी को सुनिश्चित करना भी इसका मुख्य लक्ष्य है।

रणनीतियाँ
 बालिका और शिक्षा को बढ़ावा देने के लिए एक सामाजिक आंदोलन और समान मूल्य को बढ़ावा देने के लिए जागरुकता अभियान का कार्यान्वय करना।
 इस मुद्दे को सार्वजनिक विमर्श का विषय बनाना और उसे संशोधित करने रहना सुशासन का पैमाना बनेगा।
 निम्न लिंगानुपात वाले जिलों की पहचान कर ध्यान देते हुए गहन और एकीकृत कार्रवाई करना।
 सामाजिक परिवर्तन लाने के लिए महत्वपूर्ण स्रोत के रूप में स्थानीय महिला संगठनों/युवाओं की सहभागिता लेते हुए पंचायती राज्य संस्थाओं स्थानीय निकायों और जमीनी स्तर पर जुड़े कार्यकर्ताओं को प्रेरित एवं प्रशिक्षित करते हुए सामाजिक परिवर्तन के प्रेरक की भूमिका में ढालना ' ज़िला/ब्लॉक/जमीनी स्तर पर अंतर-क्षेत्रीय और अंतर-संस्थागत समायोजन को सक्षम करना।
महिलाओं एवं बालिकाओं के प्रति हो रहे अत्याचारों और अपराधों की रोकथाम।
महिलाओं एवं बालिकाओं की शिक्षा व उन्हें आत्मनिर्भर बनाने पर जोर देना।

सन्दर्भ

बाहरी कड़ियाँ
श्रेणी:भारत में सरकारी योजनाएँ
श्रेणी:भारत में लिंग-चयन
श्रेणी:भारत में महिला अधिकार
उमास्वामी

आचार्य उमास्वामी, जो कि उमास्वाती नाम से भी प्रसिद्ध है, बहुमुखी प्रतिभा के धनी भारतीय विद्वान तथा महान दर्शनिक थें, जिन्होंने तत्त्वार्थसूत्र नामक महान और विद्वत्तापूर्ण कृति लिखकर दार्शनिक परम्परा की सूत्रशैली में अपना महत्त्वपूर्ण योगदान दिया।

आचार्य उमास्वामी, आचार्य कुन्दकुन्द के पट्टशिष्य थे और विक्रम की प्रथम शताब्दी के अन्तिम काल में तथा द्वितीय शताब्दी के पूर्वार्द्ध में भारतभूमि को सुशोभित कर रहे थे।

आचार्य उमास्वामी उन गौरवशाली आचार्यों में हैं, जिन्हें समग्र जैन आचार्य परम्परा में पूर्ण प्रामाणिकता एवं असीम सम्मान प्राप्त है।

 निजी जीवन 
आचार्य उमास्वामी अत्यंत निस्पृही दिगम्बर साधु थे; उन्होंने महान कार्य करने के बाद भी अपना परिचय कहीं नहीं दिया। जो कुछ भी प्राप्त है, वह पर्याप्त नहीं है।

आचार्य उमास्वामी ने 18 वर्ष की अल्पावस्था में ही दीक्षा ले ली थी। लगभग 43 वर्ष की उम्र में आचार्य कुन्दकुन्द ने आपको आचार्य पद दिया। आपकी कुल आयु लगभग 84 वर्ष थी।

जो कुछ प्राप्त होता है, वह पर्याप्त नहीं है।

 तत्त्वार्थसूत्र 
आचार्य उमास्वामी ने मात्र एक ग्रंथ ही लिखकर समस्त दार्शनिक परम्परा में ख्याति अर्जित की।

उनके द्वारा रचित ग्रंथ का नाम है तत्त्वार्थसूत्र। इस ग्रन्थ में सूत्रप्रणाली से जैनदर्शन के विशद तत्त्वज्ञान का वर्णन निहित है।

इस ग्रंथ में कुल 10 अध्याय तथा 357 सूत्र है।

इन्हें भी देखें
 जैन धर्म
 आचार्य समन्तभद्र
 तत्त्वार्थसूत्र
 आचार्य कुन्दकुन्द
 आचार्य पूज्यपाद
 आचार्य अकलंक
 आचार्य विद्यानंदी

 सन्दर्भ 

 संदर्भ सूची 

श्रेणी:भारतीय लेखक
श्रेणी:जैन आचार्य
श्रेणी:जैन धर्म
प्रकृति से अपील

प्रकृति से अपील () एक तरह का तर्क है जिसमें यह प्रस्तावित किया जाता है कि "कोई वस्तु अच्छी है क्योंकि वह 'प्राकृतिक' है, या कोई वस्तु बुरी है क्योंकि वह 'अप्राकृतिक' है"।Moore, George E.: Principia Ethica, Barnes and Noble Publishing, Inc (१९०३ ई., २००५ ई.) p. ४७

 इस तर्क का रूप 
यह तर्क आमतौर पर इस रूप में देखने को मिलता है:
 
 
जूलियन बागिनी कहते हैं कि "अगर हम मान भी लें कि कुछ वस्तुएँ प्राकृतिक और कुछ अप्राकृतिक होती हैं, इस से क्या सिद्ध होता है? उत्तर है: कुछ भी नहीं। जो प्राकृतिक है वो अच्छा है (या कम से कम बेहतर) और जो अप्राकृतिक है वो बुरा है (या कम से कम बदतर), यह मानने के लिए कोई कारण नहीं है।"

 उदाहरण 
भोजन, कपड़े और जङी बूटी से बनी औषधियों के लेबल और विज्ञापन प्रकृति से अपील के सामान्य उदाहरण हैं। कई उत्पादों के लेबल "सब प्राकृतिक" शब्द का प्रयोग करके यह संकेत देना चाहते हैं कि उत्पाद पर्यावरण के अनुकूल और सुरक्षित है। मगर कई लोगों द्वारा सुझाव दिया गया है कि एक उत्पाद की सुरक्षा या प्रभाव का निर्धारण उसके 'प्राकृतिक' या 'अप्राकृतिक' होने से नहीं किया जा सकता है।

सन्दर्भ

श्रेणी:मिथ्या तर्क
जगमोहन डालमिया

अंगूठाकार|कलकत्ता death 

जगमोहन डालमिया (30 मई 1940 – 20 सितम्बर 2015) बीसीसीआई के अध्यक्ष और व्यापारी थे। इनका जन्म ब्रिटिश राज के दौरान कलकत्ता में हुआ था। इनकी मृत्यु 20 सितम्बर 2015 को कोलकाता के निजी अस्पताल में इलाज के दौरान हृदय की गति रुकने से हुई।

जीवन
डालमिया का जन्म कोलकाता के मारवाड़ी बनिया परिवार में हुआ था। यह कलकत्ता के स्कोटिश चर्च महाविद्यालय से शिक्षा प्राप्त की। इसी दौरान वे विकेटकीपर के रूप में क्रिकेट से जुड़े। इसी दौरान क्रिकेट में दोहरा शतक भी बनाया था। इसके बाद यह अपने पिता के एम एल डालमिया कंपनी से जुड़ गए।

यह 1979 में बीसीसीआई से जुड़े और 1983 में इसके कोषाध्यक्ष बन गए। इसी वर्ष भारत विश्व कप जीता था। इसके बाद यह इन्दरजीत सिंह बिंद्रा के साथ मिलकर दक्षिण एशिया में होने वाले विश्व कप अधिकार प्राप्त कर लिया। इसके बाद यह बीसीसीआई के अध्यक्ष पद हेतु चुनाव लड़े।

डालमिया ने 1991 में अंतरराष्ट्रीय क्रिकेट में दक्षिण अफ्रीका की पुनः प्रवेश का प्रस्ताव रखा और भारत के दक्षिण अफ्रीका के तीन मैचों की एक दिवसीय दौरे का उसी वर्ष सुनिश्चित किया। आईसीसी के अध्यक्ष क्लाइड वालकोट्ट दक्षिण अफ्रीका के क्रिकेट में पुनः प्रवेश पर चर्चा के पक्ष में नहीं थे। वर्ष 1970 में निलंबन होने के बाद पहली बार दक्षिण अफ्रीका की टीम ने वर्ष 1991 में अपना पहला अंतरराष्ट्रीय मैच कोलकाता के ईडन गार्डन मैदान 1,00,000 दर्शकों के सामने खेला। इसी मैच के कारण उसका इस खेल से निलंबन हट गया।

भारतीय उपमहाद्वीप ने 1996 में होने वाले विश्व कप की मेजबानी का अधिकार हासिल कर लिया। ऑस्ट्रेलिया और वेस्टइंडीज ने आतंकवाद के कारण श्रीलंका में खेलने से मना कर दिया। डालमिया तब बीसीसीआई के सचिव थे। इसके बाद डालमिया ने भारत और पाकिस्तान का मैच श्रीलंका में रखा। यह मैच प्रमुख व्यावसायिक सफलता का कारण बन गया।

निधन
डालमिया 17 सितम्बर की रात को छाती में दर्द के कारण बिरला अस्पताल में भर्ती हो गए। अस्पताल का कहना है कि आंतरिक जठरांत्र रक्तस्राव और आंतरिक अंग में विफलता के कारण उनकी मौत हो गई।

सन्दर्भ

बाहरी कड़ियाँ

श्रेणी:1940 में जन्मे लोग
श्रेणी:२०१५ में निधन
m
नेपाल का संविधान

'नेपाल का नया संविधान-2015' को लागू हुआ है। नेपाल में बरसों के राजनैतिक उथल-पुथल और संघर्षो के बाद २० सितंबर २०१५ को नया संविधान लागू किया गया है। अनिवार्य अवधि में एक संविधान का निर्माण करने में पहली संविधान सभा की विफलता के बाद दूसरी संविधान सभा के द्वारा यह संविधान तैयार किया गया था।Time Magazine नेपाल इससे पहले दुनिया का एक मात्र हिन्दु राष्ट्र था लेकिन वर्तमान संविधान ने नेपाल को धर्मनिरपेक्ष राज्य घोषित किया है, नेपाल के संविधान मे सभी नागरिको को अपनी इच्छानुसार धर्म का पालन करने की आजादी दी गई है। नेपाल के संविधान की प्रकृति यहां रहने वाले विविध लोगों के कारण बहुजातीय मानी जाती है। 

नेपाल के नए संविधान के अनुसार,

 राष्ट्रपति देश के राष्ट्राध्यक्ष होंगे, जबकि कार्यकारी शक्तियां प्रधानमंत्री के पास होंगी।
 केंद्र में संघीय सरकार होगी जबकि प्रांतों में प्रांतीय सरकार होगी। जिला और ग्राम स्तर पर भी शासन व्यवस्था होगी।
 दो सदनों वाली संसद, एकसदनीय विधानसभा और संघीय, प्रांतीय और जिला स्तरीय न्यायपालिका होगी।
 नेपाली राष्ट्र की भाषा बनी रहेगी। सभी भाषाओं समेत जातीय भाषाओं को भी मान्यता दी गई है।
 नेपाली हिंदुओं की पूजनीय गाय राष्ट्रीय पशु और रोडेन्ड्रॉन (लालिगु्रास) राष्ट्रीय फूल है।
 आरक्षण और कोटा व्यवस्था के जरिए वंचित, क्षेत्रीय और जातीय समुदायों के सशक्तीकरण की व्यवस्था की गई है। मूल निवासियों, दलितों, अछूतों और महिलाओं के लिए स्थानीय प्रशासन, प्रांतीय और संघीय सरकार से लेकर हर स्तर पर आरक्षण का प्रावधान किया गया है।
 संविधान में तीसरे लिंग ( थर्ड जेंडर) को भी मान्यता दी गई है।
 संविधान ने नेपाल को धर्मनिरपेक्ष राज्य घोषित किया है। किन्तु प्राचीन धार्मिक और सांस्कृतिक मान्यताओं का संरक्षण किया जाएगा। धर्मान्तरण पर रोक नहीं है। 
 जिस देश में लोकतंत्र होते हुए भी राजतंत्र की तरह शासन चल रहा है वहा पर भी नेपाल के लोगो की तरह विद्रोह की जरूरत है।

नेपाल का अन्तरिम संविधान २००७
अप्रेल 2006 में जब राजा ज्ञानेंद्र ने सत्ता की सारी शक्तियां निर्वासित प्रतिनिधियों की सभा को सौंपने की अनुमति दी तो सभी दलों ने मिलकर एक अंतरिम सरकार बना दी। अंतरिम सरकार को ही शासन का कार्यभार व संविधान का निर्माण करना था। उसी कड़ी में नेपाल का अंतरिम संविधान बनाया गया। किन्तु इस अंतरिम संविधान में कुछ पहलू विवादास्पद थे। इसी कारण यह संविधान सभी नेपाली लोगों ने स्वीकार नहीं किया। अन्ततः 2015 में नये संविधान का निर्माण हुआ जिसमें सभी को साथ लेकर चलने की बात कही गई।

नेपाल का संवैधानिक इतिहास
 संविधान
 नेपाल सरकार वैधानिक कानुन २००४
 नेपाल का अन्तरिम शासन विधान २००७
 नेपाल अधिराज्य का संविधान २०१५
 नेपाल का संविधान २०१९
 नेपाल अधिराज्य का संविधान २०४७
 नेपाल का जनआन्दोलन २०६३
 नेपाल का अन्तरिम संविधान २०६३
 नेपाल का संविधान २०७२

सन्दर्भ

श्रेणी:संविधान
श्रेणी:नेपाल की राजनीति
श्रेणी:नेपाल सरकार
बर्मीज़ (घोड़ी)

thumb|महारानी एलिज़ाबेथ II १९८६ में ट्रूपिंग द कलर समारोह के दौरान बर्मीज़ की सवारी करती हुईं।

बर्मीज़ (1962–1990), एक काले रंग का आरसीएमपी पोलिस सेवा की घोड़ी थी जिसे रोयल कनाडियन माउन्टेड पुलिस ने महारानी एलिज़ाबेथ को उपहार स्वरूप दिया था। महारानी को यह घोड़ी बहुत प्रिय थी और उन्होंने १९६९ से १९८६ तक लगातार १८ वर्षों तक ट्रूपिंग द कलर समारोहों में इसकी सवारी की।

शाही सेवा
thumb|left|1982 में विंडसर में रोनाल्ड रीगन से भेंट वार्ता के दौरान रानी बर्मीज़ पर सवार"My Life with Horses" by RCMP Staff Sergeant Fred Rasmussen Centenial for the occasion

बर्मीज़ का जन्म रोयल कनाडियन माउन्टेड पुलिस के वाल्श किला, सैस्कैचेवन में स्थित पशु फॉर्म में हुआ था। उसे ओटावा में प्रशिक्षित किया गया व १९६९ में महारानी को तब भेंट किया गया जब पुलिस बल के जवान यूके में आयोजित रोयल विंडसर हॉर्स शो प्रतियोगिता में भाग लेने आये थे।

महारानी बर्मीज की ही सवारी कर रहीं थीं जब मार्कस सार्जेंट ने १९८१ में उनके जन्मदिवस परेड में ट्रूपिंग द कलर समारोह में जाते हुए उनपर ६ गोलियाँ चलायी थीं।  घोड़ी गोलियों के चलने से उग्र हो गयी लेकिन महारानी ने उसे संभाल लिया था।

बर्मीज़ अंतिम बार जनता के सामने १९८६ के ट्रूपिंग द कलर समारोह के दौरान सामने आई और उसके बाद वो रिटायर हो गयी। उसके जगह फिर किसी और घोड़े ने नहीं ली क्योंकि रानी उसके बाद किसी नए जंगी घोड़े को प्रशिक्षण देने की बजाए खुले एक्के में चलते हुए दूर मचान से परेड की निगरानी करती थीं। .

thumb|महारानी एलिज़ाबेथ का बर्मीज़ की सवारी करते हुए मूर्ति सैस्कैचेवन में।
बर्मीज़ को विंडसर किले के चारागाह में १९९० तक रखा गया जब उसकी मृत्यु हो गयी। रानी ने सैस्कैचेवन, रीगन, कनाडा में बर्मीज़ पर सवारी करते हुए बनाई गयी अपनी एक काँसे की मूर्ति का २००५ में अनावरण किया।

बर्मीज़ और महारानी को भेंट किए गये एक अन्य घोड़े सेंटेनियल को आरसीएमपी के कार्यकर्ता सर्जेंट फ्रेड रासमुसेन ने प्रशिक्षित किया था।

बर्मीज़ का नामकरण
आर सी एम पी के एक प्रवक्ता के अनुसार बर्मीज़ नाम आधुनिक बर्मा वासियों के नाम पर है। बर्मा वासियों को अंग्रेजी में बर्मीज़ कहते हैं। हालाँकि ऐसा नाम दिए जाने के पीछे के कारण का जिक्र नहीं किया गया है।

इन्हें भी देखें
चेतक घोड़ा

सन्दर्भ

बाहरी कड़ियाँ
RCMP Website

Category:एलिज़ाबेथ २
Category:शाही जानवर
Category:विकिपरियोजना ब्रिटिश राजशाही
नाभिराज

राजा नाभिराज इस काल के चौदहवें और आख़िरी कुलकर थे। इनकी ऊँचाई 525 धनुष (१५७५ मी०) थी। वे जैन धर्म के प्रथम तीर्थंकर ऋषभदेव भगवान केे पिता थे ।

कुलकर

thumb|जैन कालचक्र- ३ आरा, सुखमा-दुखमा में नाभिराज हुए थे।
जैन आगम के अनुसार, समय के चक्र के दो भाग होते है: अवसर्पणी और उत्सर्पणी। अवसर्पणी में जब भोगभूमि का अंत होने लगता है, तब कल्पवृक्ष ख़त्म होने लगते है। तब १४ कुलकर जन्म लेते है। कुलकर अपने समय के सबसे बुद्धिमान व्यक्ति होते है। वह लोगों को संसरी किर्याये सिखाते है।

परिचय
इनकी रानी का नाम मरुदेवी था। तीर्थंकर ऋषभदेव के जन्म से पूर्व माता मरुदेवी ने १६ स्वप्न देखे थे जिनका अर्थ राजा नाभिराज ने समझाया था।

नाभिराज ने १७ लाख वर्ष की आयु के बाद जैन मुनि बनकर मोक्ष को प्राप्त किया था।

इन्हें भी देखें
 शलाकापुरुष
 कुलकर

टिप्पणियाँ

सन्दर्भ

 सन्दर्भ सूची 
 
 

श्रेणी:जैन धर्म
मोक्ष (जैन धर्म)

right|thumb|सिद्धशिला जहाँ सिद्ध (जिन्होंने मोक्ष प्राप्त कर लिया है) विराजते है का एक चित्र

जैन धर्म में मोक्ष का अर्थ है पुद्ग़ल कर्मों से मुक्ति। जैन दर्शन के अनुसार मोक्ष प्राप्त करने के बाद जीव (आत्मा) जन्म मरण के चक्र से निकल जाता है और लोक के अग्रभाग सिद्धशिला में विराजमान हो जाती है। सभी कर्मों का नाश करने के बाद मोक्ष की प्राप्ति होती हैं। मोक्ष के उपरांत आत्मा अपने शुद्ध स्वरूप (अनन्त ज्ञान, अनन्त दर्शन, अनन्त सुख, और अनन्त शक्ति) में आ जाती है। ऐसी आत्मा को सिद्ध कहते है। मोक्ष प्राप्ति हर जीव के लिए उच्चतम लक्ष्य माना गया  है। सम्यक् दर्शन, सम्यक् ज्ञान, सम्यक् चरित्र से इसे प्राप्त किया जा सकता है। जैन धर्म को मोक्षमार्ग भी कहा जाता है।

 रत्नत्रय 
जैन धर्म के अनुसार 'रत्नत्रय', सम्यक् दर्शन, सम्यक् ज्ञान और सम्यक् चरित्र की एक रूपता ही मोक्ष का मार्ग है। प्रमुख जैन ग्रन्थ, तत्त्वार्थसूत्र का पहला श्लोक है — 

जीव का असली स्वभाव सम्यक् चरित्र है।

 निर्वाण 
निर्वाण यानी समस्त कर्मों से मुक्ति। जब साधु घातिया कर्म अर्थात जो आत्मा के गुणों का नाश करते है, ऐसे कर्मों का नाश करते है, तो केवल ज्ञान प्रकट होता है और जब केवली भगवान बचे हुए अगहतिया कर्मों का नाश करते है और संसार सागर से मुक्त हो जाते है तो वह निर्वाण कहलाता है। मोक्ष और निर्वाण शब्द जैन ग्रंथों में एक दूसरे की जगह प्रयोग किए गए है। निर्वाण के उपरांत अरिहन्त सिद्ध बन जाते है। जैन ग्रन्थों के अनुसार तीर्थंकर भगवान के पाँच कल्याणक देवों द्वारा मनाए जाते है, इनमें अंतिम निर्वाण कल्याणक होता है।

सन्दर्भ

सन्दर्भ सूची

श्रेणी:जैन धर्म
अरिहंत

अर्हत् (संस्कृत) और अरिहंत (प्राकृत) पर्यायवाची शब्द हैं। अतिशय पूजा-सत्कार के योग्य होने से इन्हें (अर्ह योग्य होना) कहा गया है। मोहरूपी शत्रु (अरि) का अथवा आठ कर्मों का नाश करने के कारण ये 'अरिहंत' (अरि=शत्रु का नाश करनेवाला) कहे जाते हैं। अर्हत, सिद्ध से एक चरण पूर्व की स्थिति है।

जैनों के णमोकार मंत्र में पंचपरमेष्ठियों में सर्वप्रथम अरिहंतो को नमस्कार किया गया है। सिद्ध परमात्मा हैं लेकिन अरिहंत भगवान लोक के परम उपकारक हैं, इसलिए इन्हें सर्वोत्तम कहा गया है। एक में एक ही अरिहंत जन्म लेते हैं। जैन आगमों को अर्हत् द्वारा भाषित कहा गया है। अरिहन्त तीर्थंकर, केवली और सर्वज्ञ होते हैं। महावीर जैन धर्म के चौबीसवें (अंतिम) तीर्थकर माने जाते हैं। बुरे कर्मों का नाश होने पर केवल ज्ञान द्वारा वे समस्त पदार्थों को जानते हैं इसलिए उन्हें 'केवली' कहा है। सर्वज्ञ भी उसे ही कहते हैं।

अरिहंत की वाणी 35 गुणों से युक्त होती है ।

अरिहन्त निम्नलिखित १८ अपूर्णताओं से रहित होते हैं-
 जन्म
 जरा (वृद्धावस्था)
 तृषा (प्यास)
 क्षुधा (भूख)
 विस्मय (आश्चर्य)
 आरती
 खेद
 रोग
 शोक
 मद (घमण्ड)
 मोह
 भय
 निद्रा
 चिन्ता
 स्वेद
 राग
 द्वेष
 मरण

इन्हें भी देखें
अरहंत (बौद्ध धर्म के सन्दर्भ में)

श्रेणी:जैन धर्म
संयुक्त राष्ट्र सुरक्षा परिषद के स्थायी सदस्य

right|thumb|400x400px|संयुक्त राष्ट्र सुरक्षा परिषद के स्थायी सदस्य।
संयुक्त राष्ट्र सुरक्षा परिषद के स्थायी सदस्यों, को Permanent Five, Big Five, और P5 के नाम से भी जाना जाता है, जिनमें पांच निम्नलिखित सरकारें शामिल हैं: चीन, फ्रांस, रूस, यूनाइटेड किंगडम और संयुक्त राज्य अमेरिका। इन सदस्यों ने द्वितीय विश्वयुद्ध में पाँच महान विजेता शक्तियों का प्रतिनिधित्व किया था।The UN Security Council , retrieved 2012-05-15  इन सभी स्थायी सदस्यों के पास वीटो का अधिकार है।

 वर्तमान सदस्य 
 देश वर्तमान प्रतिनिधिवर्तमान राज्य प्रतिनिधित्वराज्य के पूर्व प्रतिनिधित्वlink=|alt=|border|23x23px चीनलिउ जिेयीList of heads of missions  PDF (60.1 KB)link=|alt=|border|23x23px चीनी जनवादी गणराज्य (1971–वर्तमान)link=Republic_of_China_(1912–49)|alt=Republic of China (1912–49)|border|23x23px Republic of China (1946–49) (on the Mainland)
link=Taiwan|alt=Taiwan|border|23x23px Republic of China (1949–71) (on Taiwan)link=|alt=|border|23x23px फ़्रान्सफ्रेंकोइस डी लत्तरेंList of heads of missions  PDF (60.1 KB)link=France|alt=France|border|23x23px फ़्रान्स (1958–वर्तमान)link=French_Fourth_Republic|alt=French Fourth Republic|border|23x23px French Fourth Republic (1946–58) link=|alt=|border|23x23px रूसविताली चूर्किन List of heads of missions  PDF (60.1 KB)link=|alt=|border|23x23px रूस के संघीय खंड (1991–वर्तमान)link=|alt=|border|23x23px Union of Soviet Socialist Republics (1946–1991)link=|alt=|border|23x23px यूनाइटेड किंगडममैथ्यू रीक्रॉफ्ट List of heads of missions  PDF (60.1 KB)link=|alt=|border|23x23px ग्रेट ब्रिटेन व उत्तरी आयरलैंड का यूनाइटेड किंगडम (1946–वर्तमान)—link=|alt=|border|23x23px संयुक्त राज्य अमेरिकासामन्था पावरlink=|alt=|border|23x23px संयुक्त राज्य अमेरिका (1946–वर्तमान)—
right|thumb|400x400px|उनके संबंधित कालोनियों और अन्य होल्डिंग्स के साथ (हल्का नीला) 1945 में संयुक्त राष्ट्र सुरक्षा परिषद की मूल स्थायी सदस्य (गहरा नीला)।

 वीटो का अधिकार 
किसी व्यक्ति, पार्टी या राष्ट्र को मिला यह अधिकार कि वह किसी कानून को अकेले रोक सकता है। वीटो किसी फैसले को रोकने का असीमित अधिकार देता है, उसे लागू कराने का नहीं। वीटो, लातिनी भाषा का शब्द है जिसका अर्थ होता है, 'मैं मना करता हूँ'। हाल ही में भारत को भी वीटो पावर देने पर विचार किया जा रहा है!

 References
कुमार साहनी

कुमार साहनी (जन्म: ७ दिसंबर, १९४०) महत्वपूर्ण भारतीय फ़िल्म निर्देशक और पटकथा लेखक। कुमार को हिन्दी के समानान्तर सिनेमा का अगुआ माना जाता है।

माया दर्पण (१९७२), तरंग (१९८४), ख़्याल गाथा (१९८९) और क़स्बा (१९९०) उनकी महत्वपूर्ण फ़िल्में मानी जाती हैं।
उन्हें उनकी फ़िल्म माया दर्पण (१९७२) के लिए राष्ट्रीय पुरस्कार मिला। वो फ़िल्म एंड टेलिवीजन इंस्टिट्यूट ऑफ़ इंडिया में अध्यापन भी करते रहे हैं।

सन्दर्भ

बाहरी कड़ियाँ
 

श्रेणी:भारतीय फ़िल्म निर्देशक
आईएनएस वज्रकोष

thumb|250px|आईएनएस वज्रकोष के सेना में शामिल किये जाने के अवसर पर रक्षामंत्री मनिहार पर्रीकर
आईएनएस वज्रकोष भारतीय नौसेना का नवीनतम अधिष्‍ठान है जो कर्नाटक के कारवाड़ में स्थित है। रक्षा मंत्री श्री मनोहर पर्रिकर ने 9 सितंबर 2015 को इसे राष्‍ट्र को समर्पित किया।

आईएनएस वज्रकोष कारवाड़ में नौसेना का तीसरा अधिष्‍ठान है, जिसे राष्‍ट्र को समर्पित किए जाने के बाद भारतीय नौसेना की आक्रामक और सुरक्षात्‍मक क्षमताओं में बहुत वृद्धि होगी। 
 
उद्देश्य
निकट भविष्‍य में कारवाड़ पश्चिमी कमान के अंतर्गत भारतीय नौसेना का एक प्रमुख आधार बनने जा रहा है। आईएनएस वज्रकोष में महत्‍वपूर्ण नौसेना परिसंपत्तियों जैसे कि विशिष्‍ट हथियारों और मिसाइलों के भंडारण की विशेष सुविधाएं व आवश्‍यक संरचनाएं मौजूद होंगी जिन्‍हें विशेषज्ञ अपनी निगरानी में रखेंगे ताकि सामरिक आवश्‍यकताओं को पूरा किया जा सके।

सन्दर्भ

श्रेणी:भारतीय नौसेना अड्डा
हॉर्मुसजी एन.कामा

हॉर्मुसजी एन.कामा (अँग्रेजी:Hormusji N Cama), भारत की एक प्रमुख समाचार संस्था प्रेस ट्रस्ट ऑफ इंडिया (पीटीआई) के अध्यक्ष हैं। उन्होंने इस पद पर महेंद्र मोहन गुप्ता का स्थान लिया है। इसके पूर्व वे ‘बॉम्बे समाचार’ के निदेशक थे।

सन्दर्भ

 बाहरी कड़ियां 
 प्रेस ट्रस्ट ऑफ इंडिया का जालघर
 पीटीआई भाषा का जालघर
श्रेणी:जीवित लोग
श्रेणी:भारत सरकार
श्रेणी:पत्रिका संपादक
हेकमत इ शिराज़ी

हेकमत इ शिराज़ी जो मिर्ज़ा अली असगर ख़ान के नाम से भी जाने जाते हैं ' हेकमत शिराज़ी (जन्म :१६ जून १८९२-मृत्यु :५ मार्च १९८०) एक ईरानी राजनीतिज्ञ ,राजनयिक और लेखक थे ' 
.*Iran and India relations Dr. Mohammad Ajam. . . <ref name="Parssea"> 
ये ईरान के विदेश मामलों में विदेश मंत्री और न्याय मंत्री थे '
 
भारतीय पत्थरों पर फारसी शिलालेख
सन्दर्भ

Iran and India relations span centuries marked by meaningful interactions, according to renowned Iranian Scholar, Dr. Mohammad Ajam.
"History of Persian or Parsi Language" — Iran Chamber Society
soas.ac.uk 

श्रेणी:1892 में जन्मे लोग
श्रेणी:निधन वर्ष अनुपलब्ध
हिण्डौन सिटी रेलवे स्टेशन

यह करौली जिला का मुख्य रेलवे स्टेशन है। यह दिल्ली मुम्बई लाइन का एक स्टेशन भी है। यह हिण्डौन सिटी में है।

 इन्हें भी देखें 
 हिण्डौन सिटी
 हिण्डौन उपखण्ड

संदर्भ

श्रेणी:राजस्थान में रेलवे स्टेशन‎
वॉक्सवैगन

फ़ॉल्क्सवागन एक जर्मन मोटर वाहन निर्माता है जिसका मुख्यालय वॉल्फ़्सबुर्ग, निचला सैक्सोनी, जर्मनी में है। जर्मन लेबर फ़्रंट द्वारा 1937 में स्थापित, जो अपने प्रतिष्ठित बीटल के लिए जाना जाता है, यह फ़ॉल्क्सवागन समूह का प्रमुख ब्रांड है, जो 2016 और 2017 में दुनिया भर में बिक्री के हिसाब से सबसे बड़ा कार निर्माता है। समूह का सबसे बड़ा बाजार चीन में है, जो 40% की आपूर्ति करता है। इसकी बिक्री और लाभ। जर्मन शब्द फ़ॉल्क्स "लोगों" का अनुवाद है, इस प्रकार फ़ॉल्क्सवागन "लोगों की कार" का अनुवाद है।

इतिहास
अंगूठाकार|left|वोक्सवैगन बीटल

1937 - 1945 : लोगों की कार परियोजना
वॉक्सवैगन वास्तविक रूप से 1937 में बना था। 1930 के समय जर्मनी में कंपनीयाँ मुख्य रूप से महंगे कार ही बनाते थे। उस समय यह वाहन किसी माध्यम वर्गीय जर्मनी लोगों के खरीदने से बहुत दूर था। इसके परिणाम स्वरूप केवल 50 में से केवल 1 व्यक्ति के पास ही कार होती थी। इस वर्ग के लिए कार बनाने में नया बाजार देखने वाले लोग इस परियोजना पर कार्य शुरू कर दिये थे।

लेकिन यह परियोजना नई नहीं थी। इससे पहले बेला बरेनी ने भी इस तरह के कार की रूपरेखा 1920 के आसपास बनाई थी। इसी के साथ ही जोसेफ गंज ने भी एक तरह का जर्मन वॉक्सवैगन बनाया था। इसके लिए हनोमग नामक जर्मनी कंपनी इसके लिए 2/10 पीएस का कोमीस्सब्रोट नामक एक छोटा इंजिन बनाया। यह कंपनी इस के लिए 1925 से 1928 तक यह कार्य करती रही।

 वोक्सवैगन इंडिया 
अंगूठाकार|वोक्सवैगन चेन्नई शोरूम
 मॉडल 
thumb|left|150px|वोक्सवैगन वेंटो पोलो
thumb|left|150px|वोक्सवैगन पासैट
thumb|150px|क्सवैगन टिगुआन
thumb|left|150px|क्सवैगन टौअरेग

कंपनी द्वारा बेचे जाने वाले वाहनों में शामिल हैं
 वोक्सवैगन पोलो (200 9-वर्तमान)
  क्रॉस पोलो (2015-वर्तमान)
  पोलो जीटीआई (2016-वर्तमान)
 वोक्सवैगन वेंटो (2010-वर्तमान)
 वोक्सवैगन अमीओ (2016-वर्तमान)
 वोक्सवैगन बीटल (2014-वर्तमान)
 वोक्सवैगन टिगुआन (2017-वर्तमान)
 वोक्सवैगन पासैट (2017-वर्तमान)

कंपनी द्वारा बंद वाहनों में शामिल हैं
 वोक्सवैगन टौअरेग (2008-2013)
 वोक्सवैगन न्यू बीटल (2011-2013)
 वोक्सवैगन फाएटन (2010-2013)
 वोक्सवैगन पासैट (2007-2014)
 वोक्सवैगन जेटटा (2008-2017)

सन्दर्भ

बाहरी कड़ियाँ
 आधिकारिक जालस्थल

श्रेणी:कार
श्रेणी:वॉक्सवैगन समूह
अहमद मोहम्मद घड़ी घटना

thumb|500px|अमरीका के राष्ट्रपति बराक ओबामा द्वारा भेजा ट्वीट।

अहमद मोहम्मद, इरविंग, टेक्सास का एक १४ साल का छात्र है जिसे घर का बना घड़ी पाठशाला लेके जाने के लिए गिरफ्तार किया गया था। गिरफ्तार होने के बाद, उसे अमरीका के राष्ट्रपति बराक ओबामा और फेसबुक संस्थापक मार्क ज़ुकेरबर्ग से सहयता मिला।

 सन्दर्भ 

श्रेणी:इस्लाम
अवधान

अवधान का शाब्दिक अर्थ 'चित्त की एकाग्रता' है। किन्तु भारतीय संस्कृति में अवधान, कला के रूप में भी विद्यमान है। 'अवधानम्' नाम से एक बौद्धिक क्रीडा भी है। भारत में आज से बहुत समय पहले से ही अवधानकला है। सङ्गीतावधानम्, साहित्यावधानम्, नृत्यावधानम्, यक्षावधानम्, गणितावधानम् नेत्रावधानम् इत्यादि अवधान के अनेक भेद हैं। 

आधुनिक युग में अवधानम् को मुख्यतः तेलुगु कवियों ने पुनर्जीवित किया। इसमें किसी विशेष छन्द में, विशेष विषय पर, विशेष शब्दों का प्रयोग करते हुए कोई कविता आंशिक रूप से दी गयी होती है और उसे पूरा करना होता है। 19वीं शतब्दी के आदिकाल में इस कविता की नींव तरिगोंडधर्मन्न ने डाली। आजकल तेलुगु कविता क्षेत्र में "सहस्रावधान", "शतावधान" और "अष्टावधान" भी प्रचलित हैं। इस कविता में सुप्रख्यात तिरुपति और वेंकट कवि विशेषकर उल्लेखनीय है। वेंकटशास्त्री आंध्रप्रदेश के सर्वप्रथम राजकवि बनाए गए। 

श्रेणी:भारतीय साहित्य
महबूबा मुफ़्ती

महबूबा मुफ़्ती (जन्म: 22 मई 1959, बिजबिहारा), (भारांग: 1 ज्येष्ठ 1881 ) एक भारतीय राजनीतिज्ञ तथा जम्मू और कश्मीर की तेरहवीं और एक महिला के रूप में राज्य की प्रथम मुख्यमन्त्री हैं। महबूबा मुफ्ती से पूर्व वर्ष 1980 में सैयदा अनवरा तैमूर किसी भरतीय राज्य (असम) की पहली मुस्लिम मुख्यमन्त्री बनी थीं। इस प्रकार वे देश के किसी राज्य की दूसरी मुस्लिम मुख्यमन्त्री हैं। वे अनंतनाग से लोकसभा सांसद है। साथ ही जम्मू और कश्मीर पीपुल्स डेमोक्रेटिक पार्टी की राजनेत्री और अध्यक्षा तथा जम्मू और कश्मीर के पूर्व मुख्यमन्त्री मुफ़्ती मोहम्मद सईद की पुत्री है। पिता की बीमारी के बाद एम्स, दिल्ली में मृत्यु हो जाने के बाद वो जम्मू और कश्मीर की मुख्यमन्त्री बनी हैं।महबूबा मुफ़्ती जम्मू और कश्मीर की पहली महिला राजनेत्री है।

प्रारंभिक जीवन
वह मुफ़्ती मोहम्मद सईद की बेटी हैं, जिनका जन्म 1959 में अखरान नोपोरा में हुआ था। उन्होंने कश्मीर विश्वविद्यालय से कानून की डिग्री हासिल की। 

उनकी बहन रूबैया सईद का अपहरण कर लिया गया था जब उनके पिता को 1989 में भारत का गृह मंत्री नियुक्त किया गया था और कुछ दिनों के बाद कुछ आतंकवादियों के बदले छोड़ दिया गया था। भारत में विपक्ष और कई कट्टर राष्ट्रवादियों द्वारा आतंकवादियों की रिहाई की निंदा की गई थी।

व्यक्तिगत जीवन
इनका विवाह जावेद इकबाल से हुआ था। इनकी दो पुत्रियाँ हैं, इतिजा/सना और इरतिका। इतिजा/सना लन्दन में भारतीय उच्चायोग के साथ काम करती हैं और इरतिका अपने मामा, मुफ़्ती तसद्दुक के साथ हिन्दी फ़िल्म उद्योग में काम करतीं हैं।

सन्दर्भ

बाहरी कड़ियाँ
जम्मू & कश्मीर पी॰डी॰पी॰ की बेबसाइट पर आधिकारिक जीवनवृत्त (अंग्रेजी में)

श्रेणी:1959 में जन्मे लोग
श्रेणी:जम्मू और कश्मीर के राजनीतिज्ञ
श्रेणी:१४वीं लोक सभा के सदस्य
श्रेणी:१६वीं लोक सभा के सदस्य
श्रेणी:कश्मीर के लोग
श्रेणी:जम्मू और कश्मीर के मुख्यमंत्री
तारिक़ फ़तह

तारिक़ फ़तह ( (शाहमुखी), (जन्म:20 नवम्बर, 1949 - म्रत्यु:24 अप्रैल, 2023), पाकिस्तानी मूल के कनाडाई लेखक, प्रसारक एवं सेक्युलर उदारवादी कार्यकर्ता थे। उन्होंनेचेजिंग अ मिराज : द ट्रैजिक इल्लुझ़न ऑफ़ ऐन इस्लामिक स्टेट (Chasing a Mirage: The Tragic Illusion of an Islamic State)  पुस्तक लिखी थी ।

तारिक़ फ़तह इस्लामी अतिवाद के ख़िलाफ़ बोलने और एक उदारवादी इस्लाम के पक्ष को बढ़ावा देने के लिये प्रसिद्ध थे। तारिक़ फ़तह दक्षिण एशिया और विशेष रूप से कट्टरपंथी भारतीय और पाकिस्तानी मुसलमानों की अलगाववादी संस्कृति के विरुद्ध भी बोलते थे, तथा वे समलैंगिक व्यक्तियों के समान अधिकारों और हितों के भी पक्षधर थे। साथ ही वे बलोचिस्तान में मानवाधिकार के हनन और पाकिस्तान द्वारा बलोचिस्तान में किये जा रहे ज़्यादतियों के विषय पर भी बोलते और लिखते थे और 'आज़ाद बलोचिस्तान' के पक्षधर के रूप में भी जाने जाते थे। उन्होंने कनाडाई मुस्लिम कांग्रेस की स्थापना की और वे इस्लाम के उदारवादी और प्रगतिशील रूप के समर्थक थे। वे ज़ी न्यूज़ के फ़तह का फ़तवा कार्यक्रम में इस्लाम पर लगातार अपना नजरिया पेश करते आ रहे थे।
	
पाकिस्तानी व्यवस्थापिका, इस्लामिक कट्टरपंथ, इस्लामिक इतिहास एवं कुछ परंपराओं के विषय में बोलने के कारण उनके विचार अक्सर बहस और विवाद का मुद्दा बने रहते थे । 

 आरंभिक जीवन 
उनका जन्म कराची में हुआ था लेकिन वे पंजाबी मूल के थे। उन्होंने कराची विश्वविद्यालय से जीव-रसायन (बायोकेमिस्ट्री) में शिक्षा प्राप्त की थी। कनाडा में अपना घर बसाने से पहले उनका परिवार साउदी अरब में कुछ साल रहा था।

विचार
पाकिस्तान पर
उनका दृढ मत था कि पाकिस्तान विश्व में आतंकवाद का प्रायोजक है।

इन्हें भी देखें
 तसलीमा नसरीन
 सारा हैदर
 आरिफ मोहम्‍मद खान
 जावेद जाँनिसार अख्तर
 सलमान रुश्दी

 सन्दर्भ 

 बाहरी कड़ियाँ 
तारिक़ फ़तह का जालघर
तारिक फतेह की फतेह
Tarek Fatah: India is the only country where Muslims exert influence without fear (द टाइम्स ऑफ़ इण्डिया)

श्रेणी:1949 में जन्मे लोग
श्रेणी:२०२३ में निधन
श्रेणी:लेखक
आत्म-धारणा

आत्म-धारणा (self-concept) अकादमिक प्रदर्शन के रूप में तत्वों में शामिल हैं। ये अपने आप के बारे में विश्वास का एक संग्रह है 

जिसमें लिंग भूमिकाओं और कामुकता, और जातीय पहचान किया जाता है। आम तौर पर, आत्म अवधारणा " मैं कौन हूँ? इस जवाब का प्रतीक हैं।

File:Self-concept.jpg
आत्म-धारणा एक के नजरिए और स्वभाव को , जो आत्म - ज्ञान परिभाषित किया गया है करने के लिए इस हद तक संदर्भित करता है जो आत्म जागरूकता, से अलग पहचाना सुसंगत , और वर्तमान में लागू है। आत्म-धारणा आत्मसम्मान से अलग है: स्वयं अवधारणा आत्म का एक संज्ञानात्मक या वर्णनात्मक घटक है जबकि आत्मसम्मान मूल्यांकन और स्वच्छंद है। 
 
आत्म-धारणा एक आत्म - स्कीमा का बना हुआ है , और आत्म सम्मान, आत्म - ज्ञान, और पूरे के रूप में स्वयं के लिए फार्म का सामाजिक स्वयं के साथ सूचना का आदान प्रदान किया जाता है। यह अतीत , वर्तमान और भविष्य खुद व्यक्तियों ' वे बनना चाहते हैं क्या वे बन सकता है कि विचारों, या क्या वे बनने से डर रहे हैं प्रतिनिधित्व करते हैं जहां भविष्य खुद भी शामिल है।संभव खुद कुछ व्यवहार के लिए प्रोत्साहन के रूप में कार्य कर सकते हैं।

लौकिक आत्म मूल्यांकन सिद्धांत लोगों को अपनी नकारात्मक आत्म से खुद को दूर करने और उनके सकारात्मक एक के लिए और अधिक ध्यान देकर एक सकारात्मक आत्म मूल्यांकन बनाए रखने के लिए एक प्रवृत्ति कातर्क है। इसके अलावा, लोगों को स्व अनुभव करने के लिए एक प्रवृत्ति है। 

इतिहास
मनोवैज्ञानिक कार्ल रोजर्स और इब्राहीम मास्लो स्वयं अवधारणा की धारणा स्थापित करने के लिए जाने जाते हैं। रोजर्स के मुताबिक, हर कोई 'आदर्श स्व' तक पहुंचने के लिए प्रयासरत करते हैं। रोजर्स भी मानसिक रूप से स्वस्थ लोगों को सक्रिय रूप से दूसरों की अपेक्षाओं के द्वारा बनाई गई भूमिकाओं से दूर ले जाते हैं, और इसके बजाय सत्यापन के लिए स्वयं के भीतर धारणा करती है।वे वैध के रूप में अपने स्वयं के अनुभवों को स्वीकार करने से डर रहे हैं , ताकि वे खुद को बचाने के लिए या दूसरों से अनुमोदन जीतने के लिए , या तो उन्हें बिगाड़नेके लिए प्रयास करे। 

जॉन टर्नर द्वारा विकसित आत्म वर्गीकरण सिद्धांत स्वयं अवधारणा में कम से कम दो "स्तर " के होते हैं: एक व्यक्तिगत पहचान और एक सामाजिक। दूसरे शब्दों में, एक आत्म - मूल्यांकन आत्म विचारों और कैसे वे अनुभव पर निर्भर करते हैं। आत्म-धारणा व्यक्तिगत और सामाजिक पहचान के बीच तेजी से वैकल्पिक कर सकते हैं।बच्चों और उनके साथियों के बीच अपनी स्थिति का आकलन करने से प्राथमिक विद्यालय में अपने स्वयं के अवधारणा में सामाजिक पहचान को एकीकृत करने में मदद करती है। ५ साल की उम्र में ही बच्चो को अपने दोस्तो से स्वीकृति मिले तो उनके व्यवहार और शैक्षणिक सफलता को प्रभावित करते हैं। 

सन्दर्भ

श्रेणी:मनोविज्ञान
सोपानी नियन्त्रण

सोपानी नियंत्रण (सोपान = सीढ़ी ; cascade control) प्रणाली में एक से अधिक लूप होते हैं। इसमें नियन्त्रण चर के नियन्त्रण के लिये न केवल इसे ही मापा जाता है बल्कि किसी अन्य चर (या कई चरों को) को भी मापा जाता है। नियंत्रण चर को सीधे नियंत्रित करने के बजाय बाहरी लूप, भीतरी लूप के लिये सेट-पॉइन्ट प्रदान करता है जो प्रक्रम के माध्यम से अन्ततः प्राथमिक चर को नियंत्रित करता है।
center|thumb|500px|तीन लूपों वाली एक सोपानी नियन्त्रण प्रणाली
सोपानी नियन्त्रण चुनने का मुख्य कारण यह होता है कि इससे नियन्त्रण करने में कठिन तन्त्र दो भागों में बंट जाता है और मुख्य डिस्टर्बैंस को घेरते हुए एक द्वितीयक नियन्त्रण लूप बना दिया जाता है। इस प्रकार द्वितीयक लूप अधिकांश डिस्टर्बैंस को हटा देता है अतः मुख्य लूप को केवल छोटी डिस्टर्बैन्स को ही नियन्त्रित करना होता है। 'शीघ्र सूचना (चेतावनी) सफलता का आधार है' (Early Warning is Basis for Success) - यही सोपानी नियंत्रण का भी आधार है।

सोपानी नियन्त्रण के लाभ 
 प्राथमिक चर का बेहतर नियन्त्रण
 डिस्टर्बैंस प्राइमरी चर को कम प्रभावित कर पाते हैं।
 डिस्टौर्बैंस का प्रभाव बहुत जल्दी समाप्त करने में मदद मिलती है।
 सिस्टम की प्राकृतिक आवृत्ति में वृद्धि
 देरी ( time-lag) में कमी
 गतिकीय परफॉर्मैंस (dynamic performance) बेहतर हो जाता है।
 द्वितीयक चर को एक सीमा से आगे जाने से आसानी से रोका जा सकता है।
 सोपानी नियंत्रण प्रणाली का परीक्षण भी आसान होता है।

सोपानी नियन्त्रण वहाँ सबसे अधिक लाभदायक होता है जहाँ भीतरी बन्द लूप सभी डिस्टर्बैंस को और दूसरे ऑर्डर के देरी (lag) को समेट ले ताकि प्राथमिक लूप (बाहरी लूप) में केवल 'बड़ा लैग' ही शामिल हो।
क्रियाप्रसूत अनुकूलन

बी एफ स्किनर (1904-1990) को प्रायः कंडीशनिंग के जनक के रूप में जाना जाता हैSkinner, B. F. "The Behavior of Organisms:An Experimental Analysis", 1938 New York: Appleton-Century-Crofts उसने अधिगम (learning) के क्षेत्र में अनेक प्रयोग करते हुए यह निष्कर्ष निकाला कि अभिप्रेरण (motivation) से उत्पन्न क्रियाशीलन ही सीखने के लिए उत्तरदायी है। 

स्किनर के क्रियाप्रसूत अनुकूलन (operant conditioning) या नैमित्तिक अनुकूलन (instrumental learning) सिद्धान्त के अनुसार, व्यवहार के परिणाम, क्रिया के होने की संभावना को प्रभावित करते हैं। एक व्यवहार जिसके पश्चात् एक सुखदायक उद्दीपक जुड़ा हुआ हो, उसके बार-बार होने की संभावना अधिक होती है, लेकिन यदि दूसरा व्यवहार किसी दंडात्मक उद्दीपक से जुड़ा हो तो उसके होने की संभावना कम हो जाती है। उदाहरण के लिए, एक बालक के किसी व्यवहार को अगर एक मुस्कराहट द्वारा प्रतिक्रिया दी जाए तो उस बालक द्वारा वह व्यवहार पुनः करने की संभावना बढ़ जाती है। लेकिन अगर ऐसे व्यवहार के लिए गुस्से की प्रतिक्रिया दी जाए तो उस व्यवहार के दुबारा प्रदर्शित करने की संभावना कम हो जाती है।

उदाहरण के लिए, स्किनर के अनुसार एक बच्चे के अंदर उसके वातावरण में उपस्थित अनुभवों के आधार पर शर्माने का व्यवहार विकसित हो सकता है अगर वातावरण को पुनः स्थापित कर दिया जाए तो बच्चा सामाजिक तौर पर कुशल हो सकता है। स्किनर के अनुसार पुरस्कार और दंड एक व्यक्ति के विकास को स्वरूप प्रदान करते हैं।

उन्होने 2 प्रकार की क्रियाओं पर प्रकाश डाला- क्रिया प्रसूत व उद्दीपन प्रसूत। जो क्रियाएं उद्दीपन के द्वारा होती है वे उद्दीपन आधारित होती है। क्रिया प्रसूत का सम्बन्ध किसी ज्ञात उद्दीपन से न होकर उत्तेजना से होता है।

स्किनर ने अपना प्रयोग चूहों पर किया। इसके लिए लीवर वाला वाक्स (स्किनर बाक्स) बनवाया। लीवर पर चूहे का पैर पड़ते ही खट की आवाज होती थी। इस ध्वनि को सुन चूहा आगे बढ़ता और उसे प्याले में भोजन मिलता । यह भोजन चूहे के लिए प्रबलन का कार्य करता। चूहा भूखा होने पर प्रणोदित होता और लीवर को दबाता। इन प्रयोगों में जब प्राणी स्वयं कोई वांछित व्यवहार करता है, तो व्यवहार के परिणाम स्वरूप उसे पुरस्कार प्राप्त होता है। अन्य व्यवहारों के करने पर उसे सफलता प्राप्त नही होती । वह पुरस्कृत व्यवहार आसानी से सीख लेता है।

निष्कर्ष यह है, कि यदि क्रिया के बाद कोई बल प्रदान करने वाला उद्दीपन मिलता है, तो उस क्रिया की शक्ति में वृद्धि होती है। स्किनर के मत में प्रत्येक पुनर्बलन अनुक्रिया को करने के लिए प्रेरित करता है।

शिक्षा में  क्रिया प्रसूत अनुबन्धन का महत्व

    इसका प्रयोग बालकों के शब्द भण्डार में वृद्धि के लिए किया जाता है।
    शिक्षक इस सिद्धान्त के द्वारा सीखे जाने व्यवहार को स्वरूप प्रदान करता है, वह उद्दीपन पर नियन्त्रण करके वांछित व्यवहार का सृजन कर सकते हैं।
    इस सिद्धान्त में सीखी जाने वाली क्रिया को छोटे-छोटे पदों में विभाजित किया जाता है। शिक्षा में इस विधि का प्रयोग करके सीखने में गति और सफलता दोनों मिलती है।
    स्किनर का मत है, जब भी कार्य में सफलता मिलती है, तो सन्तोष प्राप्त होता है। यह संतोष क्रिया को बल प्रदान करता है।
    इसमें पुनर्बलन (reinforcement) को बल मिलता है। अधिकाधिक अभ्यास द्वारा क्रिया को बल मिलता है
    यह सिद्धान्त जटिल व्यवहार वाले तथा मानसिक रोगियों को वांछित व्यवहार के सीखने में विशेष रूप से सहायक होता है।

दैनिक व्यवहार में हम इस सिद्धान्त का बहुत प्रयोग करते हैं।

सन्दर्भ

बहरी कड़ियाँ
स्किनर का क्रियाप्रसूत अनुकूलन का सिद्धान्त

श्रेणी:अधिगम
डेनमार्क–भारत संबंध

75px|right
77px|right
thumb|right

डेनमार्क-भारत संबंध डेनमार्क और भारत के बीच विदेश संबंध हैं।

डेनमार्क नई दिल्ली में एक  दूतावास है, और भारत कोपेनहेगन में एक दूतावास है।

 
श्रेणी:भारत के द्विपक्षीय संबंध
श्रेणी:डेनमार्क
सन्दर्भ
बीना बैनर्जी

बीना बनर्जी (जिन्हें बीना के नाम से भी जाना जाता है) बंगाली और हिन्दी फिल्म एवं टेलीविज़न अभिनेत्री हैं।

परिवार
बीना बनर्जी का जन्म प्रसिद्ध फ़िल्म अभिनेता प्रदीप कुमार के घर हुआ। वो उनकी पुत्री हैं और उनका जन्म का नाम बीना बटब्याल था। उनका विवाह मिस्टर बनर्जी के साथ हुआ जिससे उनके एक पुत्र है जो साजिद खान के साथ सहायक निर्देशक के रूप में हाउसफुल 2 (2012) और हिम्मतवाला (2013) में काम कर चुके हैं।

फ़िल्मी जीवन
बीना ने अब तक अपने 40 वर्ष लम्बे फ़िल्मी जीवन में 200 से अधिक फ़िल्मों में अभिनय किया है और यह क्रम जारी है। वर्तमान में वो उतरन (2008 से अब तक) सहित टेलीविजन और कई फ़िल्मों में अभिनय कर रही हैं।

फ़िल्में

 लवर्स (1983) 
 मेरी जंग (1985)
 कर्मा (1986)
 क़यामत से क़यामत तक (1988)
 दीवाना मुझ सा नहीं (1990)
 खिलाड़ी (1992)
 ख़ुदागवाह (1993)
 सलामी (1994)
 अंजाम (1994)
 बेवफ़ा सनम (1995)

सन्दर्भ

बाहरी कड़ियाँ
 

श्रेणी:1943 में जन्मे लोग
श्रेणी:भारतीय अभिनेत्री
मकड़ी आरेख

गणित में ऐकिक मकड़ी आरेख (यूनिटरी स्पाइडर डायग्राम) आयलर अथवा वेन आरेख पर अस्तित्व बिन्दु जोड़ता है। बिन्दु आयलर आरेख में कंटूरों का सर्वनिष्ठ की विशेषता के अस्तित्व को निरूपित करता है। ये बिन्दु मिलकर मकड़ी जैसी आकृति निर्मित करते हैं। संयुक्त बिन्दु "अथवा" तर्क को निरूपित करता है जिसे तर्क संगत वियोजन के रूप में जाना जाता है।

एक मकड़ी आरेख ऐकिक मकड़ी आरेखों सहित तार्किक संकेत  को शामिल करने वाले बूलीय व्यंजक है। उदाहरण के लिए, इसमें दो मकड़ी अरेखों का संयोजन, दो मकड़ी आरेखों का वियोजन अथवा मकड़ी आरेख का निषेध भी हो सकता है।

 उदाहरण 
thumb|275px|आयलर आरेख पर अध्यारोपित तार्किक वियोजन
प्रदर्शित चित्र में, निम्नलिखित वियोजन आयलर आरेख से स्पष्ट है।
 
 
 
 

इस उदाहरण में दो मकड़ी निम्नलिखित तार्किक व्यंजकों के अनुरूप है:
 लाल स्पाइडर: 
नीला स्पाइडर: 

सन्दर्भ
 Howse, J. and Stapleton, G. and Taylor, H. Spider Diagrams लंदन मैथेमेटिकल सोसाइटी, Journal of Computation and Mathematics, (2005) v. 8, pp. 145–194. ISSN 1461-1570 Accessed on January 8, 2012 here
 Stapleton, G. and Howse, J. and Taylor, J. and Thompson, S. What can spider diagrams say? Proc. Diagrams, (2004) v. 168, pgs 169-219 Accessed on January 4, 2012 here
 Stapleton, G. and Jamnik, M. and Masthoff, J. On the Readability of Diagrammatic Proofs Proc. Automated Reasoning Workshop, 2009. PDF
बाहरी कड़ियाँ

 Brighton and Kent University - Euler Diagrams

श्रेणी:समुच्चय सिद्धान्त